turjo4nis/wikipedia-bn-dump-20250701 huggingface dataset:
মারিসল এস্পিনোজা

মারিসল এস্পিনোজা ক্রুজ (জন্ম ৩০ জুৃলাই ১৯৬৭) একজন পেরুভিয়ান রাজনীতিবিদ যিনি হুমালা প্রশাসনের ২০১১-২০১৬ সময়ে পেরুর প্রথম ভাইস প্রেসিডেন্ট ছিলেন। ২০০৬ সাল থেকে তিনি পিউরা-এ  প্রতিনিধিত্বকারী একজন সাংসদ ছিলেন। এস্পিনোজা পেরুর জাতীয়তাবাদী পার্টির অনুসারী।

শিক্ষা ও কর্ম জীবন
মারিসোল এস্পিনোজা পিউরাতে জন্মগ্রহণ করেন যেখানে তিনি তার নিজ শহরের "সান হোসে দে টারবস" স্কুলে পড়ালেখা করেন। ১৯৮৫ থেকে ১৯৯১ সাল পর্যন্ত তিনি পিউরা বিশ্ববিদ্যালয়ে বিশেষত সাংবাদিকতায় এবং তথ্য বিজ্ঞান ও লিবারেল আর্টসে পড়া-লেখা করেন।১৯৮৮ থেকে ১৯৮৯ সাল পর্যন্ত তিনি স্থানীয় দৈনিক লা ইন্ডাস্ট্রিয়া এর শিক্ষানবিস সম্পাদক ছিলেন। ১৯৯১ সালে তিনি আরবিসি চ্যানেল ১১ এর  খসড়া ও সাংবাদিক হিসাবে কাজ করেন। ১৯৯১ থেকে ১৯৯২ সাল পর্যন্ত তিনি আমেরিকা টেলিভিশন এর জন্য আন্তর্জাতিক সংবাদ সম্পাদনা করেছেন। ১৯৯২ সালের ডিসেম্বরে তিনি আমেরিকা টেলিভিশন থেকে পদত্যাগ করেন, ২০০২ সালে পিউরর  এল টিম্পো  পত্রিকার অর্থনীতি পৃষ্ঠার প্রধান হয়েছিলেন। এস্পিনোজা ফ্লোরিডা ইন্টারন্যাশনাল ইউনিভার্সিটি এবং নর্থ ওয়েস্টার্ন ইউনিভার্সিটির স্নাতকোত্তর প্রোগ্রামে অংশ নেন।  ১৯৯৯ থেকে ২০০০ সাল পর্যন্ত তিনি অর্থনীতিতে স্নাতকের ডিগ্রি অর্জনের জন্য তার আলমা ম্যাটারে ফিরে এসেছিলেন।

জানুয়ারি ২০০৫-এ মারিসোল এস্পিনোজা ইউনিয়ন ফর পেরু দলের সাথে যোগ দেন। ২০০৬ সালের সংসদীয় নির্বাচনে তিনি পিউরার প্রতিনিধিত্বকারী হিসেবে কংগ্রেসম্যান নির্বাচিত হন। ২০০৯ সালের জুলাই থেকে তিনি কংগ্রেসে জাতীয়তাবাদী বেঞ্চের স্পিকার ছিলেন। ২০১১ সালের রাষ্ট্রপতি নির্বাচনে এস্পিনোজা "পেরু উইনস" এর টিকেটে পেরুর প্রথম ভাইস প্রেসিডেন্ট প্রার্থী হিসেবে ওলান্টা হুমালার চলমান সঙ্গী ছিলেন। ৫ জুন হুমালা প্রেসিডেন্ট নির্বাচিত হন, এবং এস্পিনোজা প্রথম ভাইস প্রেসিডেন্ট ছিলেন ৫১.৫% ভোট নিয়ে, এবং ২৮ জুলাই ২০১১-এ দায়িত্ব গ্রহণ করেন।

এস্পিনোজা ২০১৫ সালের সেপ্টেম্বরে জাতীয়তাবাদী দল থেকে বেরিয়ে আসেন এবং এক মাস পর সংসদে পেরু উইনস বেঞ্চ ত্যাগ করেন। ২০১৬ সালের কংগ্রেসের নির্বাচনে তিনি এলায়েন্স ফর প্রোগ্রেজ স্লেটের হয়ে স্বাধীন হিসাবে কাজ করেন।

বিতর্ক 
২০১৮ সালের পেরুভিয়ান অ্যাটর্নি জুয়ান ক্যারাসকো জানান যে সাংসদ জাভিয়ার ভ্যালাসেক্জ কুয়েজকুইন এবং হেক্টর বেছেরিল অপরাধমূলক সংস্থা ওয়াচিটুরোস দে তুমানকে রাজনৈতিক সমর্থন দেয়েছেন বলে সন্দেহ করেন।

২০১৮ সালের এপ্রিল মাসে সাপ্তাহিক প্রকাশনা হিল্ডব্রান্ড এন সাস ট্রেসে প্রকাশিত হয়েছিল যে একজন সুরক্ষিত সাক্ষী ঘোষণা করেছিলেন যে এডউইন ওভিয়েডো, লস ওয়াচিটুরোস দে তুমানের অপরাধের সংগঠনের অংশ হিসেবে অভিযুক্ত তিনি জাভিয়ের ভেলাসকিস কুইকুইন এবং মরিসোল এস্পিনোজাকে দুর্নীতির অর্থ প্রদান করেছিলেন।

তথ্যসূত্র

বহিঃসংযোগ

Official Congressional Site 
Resume on National Electoral Panel (JNE) site (Spanish)

১৯৬৭-এ জন্ম
নারী সাংবাদিক
জীবিত ব্যক্তি
২১শ শতাব্দীর নারী রাজনীতিবিদ
আ'য়ানা কেশেলে ফিলিপস

আ'য়ানা কেশেলে ফিলিপস (জন্ম:১ সেপ্টেম্বর ১৯৯৫) হলেন ক্যারিবীয় অঞ্চলের অন্তর্গত ব্রিটিশ সাম্রাজ্যের আওতাধীন ব্রিটিশ ভার্জিন দ্বীপপুঞ্জের একজন মডেল যিনি ২০১৮ সালে 'মিস ব্রিটিশ ভার্জিন দ্বীপপুঞ্জ' খেতাব লাভ করেছিলেন। তিনি ২০১৮ সালে থাইল্যান্ডের রাজধানী ব্যাংককে মিস ইউনিভার্স ২০১৮ প্রতিযোগিতায় অংশ নিয়েছিলেন।

ব্যক্তিগত জীবন 
আ'য়ানা কেশেলে ফিলিপস ব্রিটিশ ভার্জিন দ্বীপপুঞ্জের টরটলায় জন্মগ্রহণ করেন। তিনি এইচ ল্যাভিটি স্টাউট কমিউনিটি কলেজে পড়াশোনা করেছেন। এছাড়াও তিনি ডিজে হিসেবেও কাজ করে থাকেন।

সুন্দরী প্রতিযোগিতায় অংশগ্রহণ

মিস ব্রিটিশ ভার্জিন দ্বীপপুঞ্জ ২০১৭ 
২০১৭ সালের ৬ আগস্ট আ'য়ানা কেশেলে ফিলিপস ' মিস ব্রিটিশ ভার্জিন দ্বীপপুঞ্জ ২০১৭' প্রতিযোগিতায় হেলিনা হুলেটের সাথে যুগ্মভাবে দ্বিতীয় রানার আপ হিসেবে ঘোষিত হন। ২০১৭ সালে 'মিস ব্রিটিশ ভার্জিন দ্বীপপুঞ্জ' খেতাব লাভ করেছিলেন খেপরা সিলভস্টার।

মিস ব্রিটিশ ভার্জিন দ্বীপপুঞ্জ ২০১৮ 
২০১৮ সালের ৫ আগস্ট আ'য়ানা কেশেলে ফিলিপস 'মিস ব্রিটিশ ভার্জিন দ্বীপপুঞ্জ ' খেতাব লাভ করেন।

মিস ইউনিভার্স ২০১৮ 
তিনি ২০১৮ সালের ডিসেম্বরে থাইল্যান্ডের ব্যাংককে মিস ইউনিভার্স ২০১৮ প্রতিযোগিতায় অংশগ্রহণ করেন।

তথ্যসূত্র 

জীবিত ব্যক্তি
১৯৯৫-এ জন্ম
মিস ইউনিভার্স ২০১৮-এর প্রতিযোগী
মিস ওয়ার্ল্ড ২০১৯-এর প্রতিনিধি
সথেয়ারি বাই

সথেয়ারি বাই  (বাই সথেয়ারি নামেও পরিচিত ,খ্‌মের:ប៊ី សុធារី; জন্ম ৩ এপ্রিল ১৯৯৮) হলেন একজন কম্বোডীয় মডেল,  যিনি ২০১৬ সালে 'মিস কম্বোডিয়া' খেতাব লাভ করেছিলেন। তিনি ২০১৭ সালে যুক্তরাষ্ট্রের লাস ভেগাসে মিস ইউনিভার্স ২০১৭ প্রতিযোগিতায় কম্বোডিয়ার প্রতিনিধিত্ব করেছিলেন। তিনি প্রথম কম্বোডীয় হিসেবে মিস ইউনিভার্স প্রতিযোগিতায় অংশ নিয়েছিলেন।

প্রারম্ভিক জীবন
সথেয়ারি বাই ১৯৯৮ সালের এপ্রিল মাসের ৩ তারিখে কম্বোডিয়ার রাজধানী  প্‌নম পেনে জন্মগ্রহণ করেন।

সুন্দরী প্রতিযোগিতায় অংশগ্রহণ

মিস দক্ষিণ-পূর্ব এশিয়া ২০১৪
সথেয়ারি বাই ২০১৪ সালে মিস দক্ষিণ-পূর্ব এশিয়া প্রতিযোগিতায় অংশগ্রহণ করেন। প্রতিযোগিতায় বিজয়ী না হতে পারলেও তিনি 'মিস এলিগ্যান্স' ও 'বেস্ট ইন ইভনিং ওয়ার' শিরোনামের দুইটি উপ খেতাব লাভ করেন।

সুপারমডেল ইন্টারন্যাশনাল ২০১৫
সথেয়ারি বাই ২০১৫ সালে সুপারমডেল ইন্টারন্যাশনাল প্রতিযোগিতায় অংশগ্রহণ করেন। প্রতিযোগিতায় তিনি দ্বিতীয় রানার আপ হিসেবে ঘোষিত হন।

মিস কম্বোডিয়া ২০১৬
সথেয়ারি বাই ২০১৬ সালে 'মিস কম্বোডিয়া' খেতাব লাভ করেন ও প্রথম কম্বোডীয় হিসেবে মিস ইউনিভার্স প্রতিযোগিতায় অংশগ্রহণের যোগ্যতা অর্জন করেন।

মিস ইউনিভার্স ২০১৭
সথেয়ারি বাই যুক্তরাষ্ট্রের
লাস ভেগাস শহরে মিস ইউনিভার্স ২০১৭ প্রতিযোগিতায় কম্বোডিয়ার প্রতিনিধিত্ব করেছিলেন।

তথ্যসূত্র

জীবিত ব্যক্তি
১৯৯৮-এ জন্ম
মিস ইউনিভার্স ২০১৭-এর প্রতিযোগী
রোজালিয়া আর্তেগা

রোজালিয়া আর্তেগা সেরানো (জন্ম: ডিসেম্বর ৫, ১৯৫৬) একজন ইকুয়েডরীয় রাজনীতিবিদ যিনি ১৯৯৭ সালে কয়েকদিনের জন্য ভারপ্রাপ্ত রাষ্ট্রপতি হিসাবে দেশের প্রথম মহিলা প্রধান হিসাবে দায়িত্ব পালন করেছিলেন।

তিনি ইকুয়েডরের কইন্সে জন্মগ্রহণ করেন। ১৯৯৬ সালে রাষ্ট্রপতি হিসাবে আব্দাল বুকারাম নির্বাচনের পরে তিনি ভাইস প্রেসিডেন্ট হন। ৬ ফেব্রুয়ারি ১৯৯৭ সালে তাকে রাষ্ট্রপতি বুকারামকে কংগ্রেস শাসন করার জন্য অযোগ্য বলে ঘোষণা করা হয়। যেহেতু সংবিধান এই বিষয়ে অস্পষ্ট ছিল বুকারামের উত্তরসূরী কে হবেন এই বিতর্কে আর্তাগা ও কংগ্রেসের নেতা ফাবিয়ান আলার্কন আটকে যান। প্রাথমিকভাবে, কংগ্রেসের সমর্থনে আলার্কন শপথ নিলেন। তবে ৯ ফেব্রুয়ারি, আর্তেগা, যিনি ভাইস প্রেসিডেন্ট হিসাবে জোর দিয়েছিলেন যে তিনি রাষ্ট্রপতি হবেন, পরে তিনিই ইকুয়েডরের প্রথম মহিলা রাষ্ট্রপতি হিসাবে শপথ গ্রহণ করেছিলেন। দুই দিন পরে, ১১ ফেব্রুয়ারি কংগ্রেস ও সেনাবাহিনীর সমর্থনে আলার্কন আবার শপথ গ্রহণ করেন এবং আর্তেগা পদত্যাগ করেন।
আর্তেগা আলার্কনের সাথে সংঘর্ষ চালিয়ে যাচ্ছিল এবং মার্চ ১৯৯৮ সালে তার ভাইস প্রেসিডেন্ট পদ থেকে পদত্যাগ করেছিলেন।তারপরে তিনি ১৯৯৮ সালের মে মাসে অনুষ্ঠিত নির্বাচনে রাষ্ট্রপতি পদে দাড়িয়েছেন, তবে ভোটের মাত্র ৩% পান।

আর্তেগা ২০০৭ পর্যন্ত আমাজন সহযোগিতা চুক্তি সংস্থার মহাসচিব ছিলেন এবং তিনি এনসাইক্লোপিডিয়া ব্রিটানিকার সম্পাদকীয় বোর্ডের একজন সদস্য।

তিনি ইকুয়েডর সরকার থেকে বার্ষিক 48690 ডলার আজীবন পেনশন পান।

তথ্যসূত্র

|-

১৯৫৬-এ জন্ম
জীবিত ব্যক্তি
ইকুয়েডরের রাষ্ট্রপতি
দক্ষিণ আমেরিকার নারী রাষ্ট্রপতি
ইকুয়েডর উপ রাষ্ট্রপতি
ইকুয়েডরের নারী মন্ত্রী
ইকুয়েডরের শিক্ষামন্ত্রী
দক্ষিণ আমেরিকার নারী উপ রাষ্ট্রপতি
২০শ শতাব্দীর ইকুয়েডরীয় নারী রাজনীতিবিদ
২১শ শতাব্দীর ইকুয়েডরীয় নারী রাজনীতিবিদ
২০শ শতাব্দীর ইকুয়েডরীয় রাজনীতিবিদ
২১শ শতাব্দীর ইকুয়েডরীয় রাজনীতিবিদ
২০শ শতাব্দীর নারী রাষ্ট্রপতি
শাজনীন তাসনিম রহমানকে খুন

শাজনীন তাসনিম রহমান হত্যাকাণ্ডটি ঢাকায় শাজনিন তাসনিম রহমানের ধর্ষণ ও হত্যার ঘটনায় ঘটেছিল, যা একটি "উত্তেজনাপূর্ণ" মামলা হয়ে দাঁড়িয়েছিল।

ইতিবৃত্ত 
শাজনীন তাসনিম রহমান ছিলেন ট্রান্সকম গ্রুপের প্রতিষ্ঠাতা ও চেয়ারম্যান লতিফুর রহমানের মেয়ে। তিনি ১৯৯৮ সালে ১৫ বছর বয়েসি এবং ঢাকায় স্কলাস্টিকার একজন ছাত্রী ছিলেন।

ঘটনা 
১৯৯৮ সালের ২৩ এপ্রিল ঢাকার গুলশানের তার বাসায় শাজনিন তাসনিম রহমানকে ধর্ষণ ও হত্যা করা হয়। তাকে ২০ বার ছুরিকাঘাত করা হয়। তার দেহ গৃহকর্মী মোসলেম হাউলাদারের সাহায্যের মাধ্যমে খুজে পাওয়া যায়। তখন বাড়িতে একটি অনু্ষ্ঠান চালু ছিল।

আদালতের বিচারকার্য 
তার বাবা ২৪ এপ্রিল ১৯৯৮ সালে গুলশান থানায় একটি মামলা দায়ের করেন। ৪ সেপ্টেম্বর ১৯৯৮ তারিখে ফৌজদারি তদন্ত বিভাগ নারী ও শিশু নির্যাতন প্রতিরোধ আইনের অধীনে একটি মামলা দায়ের করে। ৬ ডিসেম্বর ১৯৯৮ তারিখে ছয়জন অভিযুক্তের বিরুদ্ধে অভিযোগ দাখিল করা হয়। ১৩ এপ্রিল ১৯৯৯ সালে হত্যা ও ধর্ষণের অভিযোগ গঠন করা হয়েছিল। ৬ জুলাই ১৯৯৯ তারিখে বাংলাদেশ হাইকোর্টের বিচারপতি মোহাম্মদ আবদুল করিম ও বিচারপতি এ বি এম খায়রুল হক অতিরিক্ত মহানগর দায়রা জজ আদালতে নারী ও শিশু নির্যাতন প্রতিরোধ ট্রাইব্যুনালে হত্যা মামলায় মামলাটি দাখিল করেন।অভিযুক্তরা হাইকোর্টের রায়ের আপিল করেন। ১১ নভেম্বর ১৯৯৯  তারিখে প্রধান বিচারপতি মোস্তফা কামাল, বিচারপতি লতিফুর রহমান, এএম মাহমুদুর রহমান, এবং মাহমুদুল আমিন চৌধুরীর নেতৃত্বে গঠিত চার সদস্যের আপিল বিভাগের বেঞ্চ অভিযুক্তদের আবেদন প্রত্যাখ্যান করে।

অভিযুক্তরা হচ্ছে শহীদুল ইসলাম, গৃহকর্মী, ঠিকাদার সৈয়দ সাজ্জাদ মইনউদ্দীন হাসান, তার সহকারী বাদল ও সুনামী শানিরাম মণ্ডল। অপর দুই আসামি ছিলেন ইসমত খাতুন মিনু ও পারভিন। ২০০৩ সালের ২ সেপ্টেম্বর নারী ও শিশু নির্যাতন প্রতিরোধ ট্রাইবুনাল কর্তৃক ছয়জনকে মৃত্যুদন্ড দেওয়া হয়। ১০ জুলাই ২০০৬ তারিখে বাংলাদেশ হাইকোর্ট অভিযুক্তদের মৃত্যুদণ্ড স্থগিত করে এবং শনিরাম মণ্ডলকে মুক্তি দেয়। ২৬ এপ্রিল ২০০৯ এ আপীল বিভাগ অভিযুক্তদের ছেড়ে দেয়ার আবেদন গ্রহণ করে। ২ আগস্ট ২০১৬ সালে শহীদুল ইসলাম ব্যতীত সকল অভিযুক্তকে বাংলাদেশ সুপ্রীম কোর্ট অব্যাহতি দেয়। গাজীপুরের কাশিমপুর উচ্চ নিরাপত্তা সম্পন্ন কারাগারে রাত ৯:৪৫ মিনিটে ২৯ নভেম্বর ২০১৭ তারিখে শহীদুল ইসলামকে ফাঁসি দেয়া হয়।

তথ্যসূত্র 

বাংলাদেশে গুপ্তহত্যা
বাংলাদেশে খুন
বাংলাদেশে ধর্ষণ
ঢাকায় অপরাধ
১৯৯৮-এ বাংলাদেশে খুন
আদিনা বাস্তিদাস

আদিনা মের্সেদেস বাস্তিদাস কাস্তিইয়ো (জন্ম ১১ জুন ১৯৪৩) ভেনেজুয়েলার একজন অর্থনীতিবিদ ও পূর্বে রাজনীতিতে সক্রিয় ব্যক্তি। ২৪ ডিসেম্বর ২০০০-এ রাষ্ট্রপতি উগো চাবেস কর্তৃক তিনি ভেনেজুয়েলার উপরাষ্ট্রপতি নিযুক্ত হন এবং ১৩ জানুয়ারী ২০০২ পর্যন্ত দেশের ইতিহাসে উপরাষ্ট্রপতি পদে নিয়োগ পাওয়া প্রথম নারী তিনি। পরে তিনি উৎপাদন ও বাণিজ্য মন্ত্রী নিযুক্ত হন।

পাশাপাশি তিনি ওয়াশিংটন ডিসির ইন্টার-আমেরিকান ডেভেলপমেন্ট ব্যাংক এ ভেনেজুয়েলার বলিভারিয়ান প্রজাতন্ত্রের পরিচালকও ছিলেন।

দর্শন 
বিবিসি অনুসারে, বাস্তিদাসকে বিতর্কিত বামপন্থী সদস্য বলে মনে করা হয়; তিনি ভেনেজুয়েলার বেসরকারি খাতের একজন বিশিষ্ট সমালোচক হিসাবে বিবেচিত। বিবিসির মতে, রাষ্ট্রপতি চাবেসের অর্থনৈতিক নীতির বিরুদ্ধে বিক্ষোভের কয়েক সপ্তাহ পর বাণিজ্যমন্ত্রী হিসাবে তার নিয়োগ, চাবেস সরকারের বিরুদ্ধে আরো বিপ্লবী পরিস্থিতি দেখা যায়। চাবেস তাকে "প্রথম শ্রেণীর বিপ্লবী" বলে অভিহিত করেছেন," এবং তার কাজ "ব্যতিক্রমী" বলে গন্য করেন।

৮ নভেম্বর, ২০০১-এ কারাকাসে অনুষ্ঠিত সভ্যতার বিষয়ে সংলাপে ল্যাটিন আমেরিকান ও ক্যারিবিয়ানদের সম্মুখে, বাস্তিদাস বলেছেন:
"নিপীড়িতদের সন্ত্রাসবাদ একটি WASP আধিপত্যের বিপরীত এবং বিরক্তিকর উপজাতীয় যা হিংস্র জনগণের সর্বাধিক মৌলবাদী এবং সহিংসতার জন্য অসহনীয় হয়ে উঠেছে। ... উত্তরের দেশগুলিতে সংলাপ আরোপের জন্য মিনতি ও কারণ যথেষ্ট নয়। দক্ষিণের অবশ্যই একত্রিত হওয়া, প্রতিরোধ করতে এবং স্থির হওয়া পর্যন্ত ক্ষমতা অর্জন করা উচিত নয় যতক্ষণ না এটি একটি নতুন বিশ্ব আদেশ অর্জন করে, এটা প্রকৃতপক্ষে একটি আদেশ, স্বর্গের অধীনে একটি অপরিমেয় ব্যাধি নয়।"

ব্যক্তিগত জীবন 
১৩ জনুয়ারি ২০১৫-এ,তার ছেলের টুইটার একাউন্টের বর্ণনা অনুযায়ী, বাস্তিদাস কারাকাসে তার প্যান্টহাউসে চুরি এবং ডাকাতির বিষয় ছিল। তিনি এই ঘটনা সম্পর্কে কোনো পাবলিক বিবৃতি দিতে অস্বীকার করেন।

টীকা 

|}

১৯৪৩-এ জন্ম
ভেনেজুয়েলার উপরাষ্ট্রপতি
জীবিত ব্যক্তি
রাজা আলী খান

উস্তাদ রাজা আলী খান (জন্ম: ৮ আগস্ট, ১৯৬২) হচ্ছেন একজন ভারতীয় কাসুর পটিয়াল ঘরানার শাস্ত্রীয় গায়ক।

প্রারম্ভিক জীবন 
রজা আলী খান পাকিস্তানের করাচিতে, হিন্দুস্তানী শাস্ত্রীয় গায়ক মুনাওয়ার আলী খানের ঘরে জন্মগ্রহণ করেন। তার পিতা বড়ে গোলাম আলী খানের পুত্র ছিলেন। রজা আলী খান প্রাথমিক প্রশিক্ষণ তার পিতামহ থেকে নেন তারপর তার পিতা থেকে গ্রহণ করেন। তিনি তার পিতার কনসার্টে অনুষঙ্গীও।

পেশা 
রাজা আলী খান খায়াল, থুমরী, দাদরা, গজল, গীত, সোজখানি, নোয়া খানি এবং মানকাবত পারফর্ম করে থাকেন।

১৯৭৭ সালে যুব উৎসবে, কলকাতা ইডেন গার্ডেন স্টেডিয়ামে তিনি তার প্রথম একক পারফরম্যান্স প্রদর্শন করেন।

তিনি গোলাম আলীর জন্য গজল রচনা করেন যেটি ভেনাস কর্তৃক 'মুডস অ্যান্ড ইমোশনস' নামে মুক্তি পায় এবং পিনাজ মাসানির জন্যও গজল রচনা করেন, যা পলিডোর কর্তৃক 'ধারকান' নামে মুক্তি পায়। তিনি চার বছর ধরে 'ভেনাস'-এর প্রধান সঙ্গীত পরিচালক ছিলেন। তিনি 'বিন্দিয়া' নামের একটি টেলিফিল্মের জন্য সঙ্গীত লিখেন যা দূরদর্শন প্রযোজনা করেছিন এবং উমা বাসুদেবা পরিচালনা করেছিলেন।

সঙ্গীতের তালিকা 

 ঘরণা লাইনএইজ (নার্ভাস রেকর্ডস, লন্ডন) 
 ৩ জেনারেশনস (গাথানী রেকর্ডস, কলকাতা) 
 উস্তাদ বড গোলাম আলী খানকে একটি শ্রদ্ধা, (অডিও রেক, লন্ডন) 
 অ্যা ট্রিবিউট টু উস্তাদ বড়ে গোলাম আলী খান, রাগলিলা এন্ড শাদাব। ভেনাস থেকে মুক্তিপ্রাপ্ত 
 উস্তাদ রাজা আলী খান লিভ ইন করাচী, এপিএমসি কর্তৃক মুক্তিপ্রাপ্ত।

তথ্যসূত্র 

 

পশতুন বংশোদ্ভূত ভারতীয় ব্যক্তি
জীবিত ব্যক্তি
হিন্দুস্তানি সঙ্গীতশিল্পী
১৯৬২-এ জন্ম
পাঞ্জাবি ব্যক্তি
মুম্বইয়ের সঙ্গীতশিল্পী
মুম্বইয়ের সঙ্গীতজ্ঞ
পাতিয়ালা ঘরানা
মার্তা স্তেপিয়েন

মার্তা মাগদালেনা স্তেপিয়েন (জন্ম ১০ মার্চ ১৯৯৪) হলেন পোল্যান্ডে জন্মগ্রহণকারী এক কানাডীয় মডেল, যিনি মিস ইন্টারন্যাশনাল কানাডা ২০২৭ ও মিস ইউনিভার্স কানাডা ২০১৮ খেতাব লাভ করেছিলেন। তিনি জাপানের টোকিওতে মিস ইন্টারন্যাশনাল ২০১৭ প্রতিযোগিতায় ও থাইল্যান্ডের ব্যাংককে মিস ইউনিভার্স ২০১৮ প্রতিযোগিতায় কানাডার প্রতিনিধিত্ব করেছেন। তিনি মিস ইউনিভার্স ২০১৮ প্রতিযোগিতায় সেরা দশ প্রতিযোগীর একজন হিসেবে ঘোষিত হয়েছিলেন।

ব্যক্তিগত জীবন
মার্তা স্তেপিয়েন পোল্যান্ডের ওয়ারশতে জন্মগ্রহণ করেন। তিনি বেড়ে উঠেছেন কানাডার অন্টারিও প্রদেশের উইন্ডসরে। তিনি সেন্ট ক্লেয়ার কলেজে বায়োমেডিকেল ইঞ্জিনিয়ারিং বিষয়ে পড়াশোনা করছেন ও সেখানে গবেষক হিসেবেও কাজ করছেন। তিনি ফরাসি, পোলিশ, জার্মান ও ইংরেজি ভাষায় কথা বলতে পারেন। তিনি মডেল হিসেবেও কাজ করে থাকেন।

সুন্দরী প্রতিযোগিতায় অংশগ্রহণ

মিস ইউনিভার্স কানাডা ২০১৭
মার্তা স্তেপিয়েন ২০১৭ সালে মিস ইউনিভার্স কানাডা প্রতিযোগিতায় প্রথম রানার আপ হিসেবে ঘোষিত হন।

মিস ইন্টারন্যাশনাল ২০১৭
মার্তা স্তেপিয়েন জাপানের রাজধানী টোকিওতে মিস ইন্টারন্যাশনাল ২০১৭ প্রতিযোগিতায় কানাডার প্রতিনিধিত্ব করেছিলেন।

রেইনাদো ইন্টারন্যাসিওনাল দেল ক্যাফে ২০১৮
মার্তা স্তেপিয়েন কলম্বিয়াতে রেইনাদো ইন্টারন্যাসিওনাল দেল ক্যাফে ২০১৮ প্রতিযোগিতায় কানাডার প্রতিনিধিত্ব করেছিলেন। তিনি বিজয়ী না হলেও 'ভিরেইনা' শিরোনামের একটি উপ খেতাব লাভ করেন।

মিস ইউনিভার্স কানাডা ২০১৮
মার্তা স্তেপিয়েন ২০১৮ সালের মিস ইউনিভার্স কানাডা প্রতিযোগিতায় দক্ষিণ অন্টারিওর প্রতিনিধিত্ব করেছিলেন। প্রতিযোগিতায় তিনি বিজয়ী হন। ২০১৮ সালের ১৮ আগস্ট তিনি তার বিজয়ী মুকুট গ্রহণ করেন।

মিস ইউনিভার্স ২০১৮
তিনি ২০১৮ সালের ডিসেম্বর মাসে থাইল্যান্ডের রাজধানী ব্যাংককে মিস ইউনিভার্স ২০১৮ প্রতিযোগিতায় কানাডার প্রতিনিধিত্ব করেছিলেন এবং সেরা দশ প্রতিযোগীর একজন হিসেবে ঘোষিত হয়েছিলেন।

তথ্যসূত্র

জীবিত ব্যক্তি
১৯৯৪-এ জন্ম
কানাডীয় নারী মডেল
মিস ইউনিভার্স ২০১৮-এর প্রতিযোগী
কানাডীয় সুন্দরী প্রতিযোগিতা বিজয়ী
ওয়ারশের ব্যক্তি
শামা সরয়াত রহমান

শামা সরয়াত রহমান একজন ব্রিটিশ গায়ক, গান লেখক, ফিল্মমেকার, গল্পকার।

শৈশব কাল
শামা রহমান আরব আমিরাতে জন্মগ্রহণ করেন। তার পিতা ছিলেন ডাক্তার এবং মাতা ছিলেন সংগীত শিল্পী। তিনি তিন মহাদেশে বসবাস করেছেন।

শিক্ষা
শামা লন্ডন বিশ্ববিদ্যালয় কলেজ থেকে মলিকুলার বায়োলজিতে পড়েন। তিনি ইমপেরিয়াল কলেজ এবং গোল্ডস্মিথ কলেজে এবং রয়েল কলেজ থেকে পিএইচডি সম্পন্ন করেন।

টেলিভিশন ক্যারিয়ার 
২০১০-২০১১ সালে বিবিসি টিভি সিরিজ বিশ্বাস'এ 'জারা রহমান'চরিত্রে অভিনয় করেন। এটি বাংলাদেশ এবং ইংল্যান্ড অভিনীত প্রথম টিভি সিরিজ। এটি দক্ষিণ এশিয়ার প্রথম অতিপ্রাকৃতিত ডিটেকটিভ ধারাবাহিক।

ডিসকোগ্রাপি

অ্যালবাম

চলচ্চিত্র

টেলিভিশন

স্টেজ

তথ্যসূত্র 

বাংলা ভাষার সঙ্গীতশিল্পী
লন্ডনের সঙ্গীতজ্ঞ
১৯৮৩-এ জন্ম
জীবিত ব্যক্তি
ব্রিটিশ মুসলিম
ইংল্যান্ডে বাংলাদেশী অভিবাসী
সেতার বাদক
ব্রিটিশ অভিনেত্রী
ইংরেজ টেলিভিশন অভিনেত্রী
লন্ডনের সঙ্গীতশিল্পী
ইউনিভার্সিটি কলেজ লন্ডনের প্রাক্তন শিক্ষার্থী
ইম্পেরিয়াল কলেজ লন্ডনের প্রাক্তন শিক্ষার্থী
২১শ শতাব্দীর ইংরেজ গায়িকা
২১শ শতাব্দীর ইংরেজ সঙ্গীতশিল্পী
চিকাটি গাদিলো চিতাক্‌কট্টুডু

চিকাটি গাদিলো চিতাক্‌কট্টুডু ২০১৯ সালের একটি যৌন হাস্যরসাত্মক তেলুগু চলচ্চিত্র। এটি পরিচালনা করেছেন সন্তোষ পি. জয়কুমার। চলচ্চিত্রটি মুক্তির আগে হাস্যরসাত্মক ট্রেলারটিএ জন্য অনেকের মনোযোগ আকর্ষণ করছিল। এটি জয়কুমার পরিচালিত তামিল চলচ্চিত্র ইরাট্টু আরায়িল মুরাট্টু কুত্‌তু এর পুননির্মাণ।

অভিনয়
ভূত-সায়ন্তনী গুহঠাকুরতা
কাব্যা-ভাগ্যশ্রী মোটে  
স্বামী-পোশানি কৃষ্ণ মুরালি
চন্দু -আদিত অরুণ 
পূজা - নিকি তাম্বোলি
ভানু শ্রী-মধুমিতা  
ভূত গোপাল বর্মা-রাজেন্দ্রান  
 জ্যাক- রঘু বাবু 
শিব-আর জে হেমন্ত 
রোজ-থগুবোটু রমেশ 
 গিরি-সতীম রাজেশ  
চন্দুর শালী- ধীভা 
চন্দু‌র ভাইয়ের মেয়ে-কাব্য়  
পুজার মা- চামু 
চন্দু‌র মা-সই প্রিয়া  
চন্দুর কাকা- ভাস্কর 
চন্দুর ভাই- প্রদীপ 
পূজার পিতা-মাধন চন্দ্র  
 চন্দুর বাবা-কে এস জি ভেঙ্কটেশ 
মদের দোকানে আত্মহত্যাকারি ২য় ব্যক্তি-নারায়ণন   
 ওয়াইন শপে আত্মহত্যাকারি ১ম ব্যক্তি -প্রভাকর 
শিবা বার ওয়ার্কার- ক্যানন

তথ্যসূত্র 

তেলুগু ভাষার চলচ্চিত্র‎
২০১৯-এর চলচ্চিত্র
ভারতীয় যৌন হাস্যরসাত্মক চলচ্চিত্র
ভারতীয় হাস্যরসাত্মক লোমহর্ষক চলচ্চিত্র
২০১০-এর দশকের তেলুগু ভাষার চলচ্চিত্র
শ্রদ্ধা শাশীদার

শ্রদ্ধা শাশীদার (৩ সেপ্টেম্বর ১৯৯৬)  ভারতীয় সুন্দরী প্রতিযোগিতা বিজয়ী মিস ডিভা - ২০১৭ জিতেছিলেন তিনি ২০১৭ সালে যুক্তরাষ্ট্রের লাস ভেগাসে মিস ইউনিভার্স ২০১৭ প্রতিযোগিতায় ভারত-এর প্রতিনিধিত্ব করেছিলেন।

প্রারম্ভের জীবন
শ্রদ্ধা শাশীদার ভারতের চেন্নাইয়ের জন্মগ্রহণ করেন। তিনি আর্মি পাবলিক স্কুল, দেওলি, নাশিক স্কুলে পড়েন এবং মুম্বাইয়ের সোফিয়া কলেজে ভর্তি হন এবং গণমাধ্যমের উপর ডিগ্রি অর্জন করেন।

মিস ডিভা ২০১৭
শ্রদ্ধা মিস ডিভা ইন্ডিয়া ২০১৭ শিরোপা জিতেন এবং ২০১৬-এর মিস ডিভা ইন্ডিয়া রোশমিথা হারিমুর্থী তাকে মুকুট পরিয়ে দেন।

মিস ইউনিভার্স ২০১৭
শ্রদ্ধা শাশীদার যুক্তরাষ্ট্রের লাস ভেগাস শহরে অনুষ্ঠিত মিস ইউনিভার্স ২০১৭ প্রতিযোগিতায় ভারতের প্রতিনিধিত্ব করেছিলেন।

তথ্যসূত্র

ফেমিনা মিস ইন্ডিয়া
মিস ইউনিভার্স ২০১৭-এর প্রতিযোগী
ভারতীয় সুন্দরী প্রতিযোগিতা বিজয়ী
চেন্নাইয়ের নারী মডেল
জীবিত ব্যক্তি
১৯৯৬-এ জন্ম
সোফিয়া মহিলা কলেজের প্রাক্তন শিক্ষার্থী
সংঘমিত্রা বন্দ্যোপাধ্যায়

সংঘমিত্রা বন্দ্যোপাধ্যায় (৮ আগস্ট ১৯৫৬ - ২৭ অক্টোবর ২০১৬) ছিলেন একজন ভারতীয় বাংলা চলচ্চিত্র অভিনেত্রী। তিনি ১৯৯১ সালে তার অভিনয় জীবন শুরু করেন। তিনি  ২০১৬ সালের অক্টোবরে ৬০ বছর বয়সে  ক্যান্সারে আক্রান্ত হয়ে মারা যান। লাঠি, মিত্তির বাড়ির বউ, সাথী, একবার বল ভালোবাসি, পিতা স্বর্গ পিতা ধর্ম তার অভিনীত জনপ্রিয় ও উল্লেখযোগ্য সিনেমা।

চলচ্চিত্রের তালিকা 

 অচেনা বন্ধুত্ব (২০১৪)
 আলো ছায়া (২০১৩)
 অবহেলিত মুক্তিযোদ্ধা (২০১৩)
 সূর্য- দ্য কিং (২০১৩)
 ব্লাক মেইল (২০১৩)
 সীমান্ত পেরিয়ে (২০১০)
 এবার বলো ভালোবাসি (২০১০)
 লজ্জা (২০১০)
 যদি কাগজে লেখো নাম (২০০৯)
 বেলা শেষে (২০০৯)
 রক্তাঞ্জলি (২০০৯)
 ঢাকি (২০০৯)
 অন্তরতম (২০০৮)
 শুধু তোমার জন্য (২০০৭)
 ভালবাসার দিবায়ি (২০০৭)
 চক্র (২০০৭)
 রণাঙ্গন (২০০৬)
 সকাল সন্ধ্যা (২০০৬)
 টিক্কা (২০০৬)
 বাজী (২০০৫)
 দেবী (২০০৫)
 শুভ দৃষ্টি (২০০৫)
 অধিকার (২০০৪)
 প্রেম করেছি বেশ করেছি (২০০৪)
 প্রেমী (২০০৪)
 কে আপন কে পর (২০০৩)
 শ্রাবেরি  (২০০৩)
 এরি নাম ভালোবাসা (২০০২)
 সাথী (২০০২)
 শ্যামলী (2002)
 স্ত্রীর মার‍্যাদা (২০০২)
 টক মিষ্টি জীবন (২০০২)
 শাস্তি (২০০১)
 পিতা স্বর্গ পিতা ধর্ম (২০০০)
 ত্রিশূল (২০০০)
 কালি আমার মা (১৯৯৯)
 আমি যে তোমারি (১৯৯৮)
 আমি সেই মেয়ে (১৯৯৮)
 বিষ্ণু নারায়ণ (১৯৯৮)
 চৌধুরী পরিবার (১৯৯৮)
 গাঞ্জা (১৯৯৮)
 তোমার আমার প্রেম (১৯৯৮)
 বহুরূপী (১৯৯৭)
 ভালোবাসা (১৯৯৭)
 মিত্তির বাড়ির ছোট বউ (১৯৯৭)
 প্রেম সঙ্গী (১৯৯৭)
 সেদিন চৈত্র মাস (১৯৯৭)
 তারনি তারা মা (১৯৯৭)
 কারণা (১৯৯৬)
 লাথি (১৯৯৬)
 দিষ্টি (১৯৯৫)
 প্রেশ্ন (১৯৯১)

তথ্যসূত্র

বহিঃসংযোগ 

     
 সরকারী ওয়েবসাইট  
 গোমোলোতে সাংহিমিত বন্দ্যোপাধ্যায়

জন্মের বছর অনুপস্থিত (জীবিত ব্যক্তি)
২১শ শতাব্দীর ভারতীয় অভিনেত্রী
২০শ শতাব্দীর ভারতীয় অভিনেত্রী
বাংলা চলচ্চিত্র অভিনেত্রী
ভারতীয় হিন্দু
কলকাতার অভিনেত্রী
বাঙালি হিন্দু
বাঙালি অভিনেত্রী
ভারতীয় চলচ্চিত্র অভিনেত্রী
২০১৬-এ মৃত্যু
১৯৫৬-এ জন্ম
কলকাতা বিশ্ববিদ্যালয়ের প্রাক্তন শিক্ষার্থী
সমান্তরাল (চলচ্চিত্র)

সমান্তরাল ২০১৭ সালের  একটি  ভারতীয় বাংলা সাইকোলজিক্যাল ড্রামা চলচ্চিত্র।এটি পার্থ চক্রবর্তী দ্বারা পরিচালিত ।এতে পরমব্রত চট্টোপাধ্যায় এবং ঋদ্ধি সেন অভিনয় করেছেন।  এটি সেরা চলচ্চিত্র (সমালোচকদের মতে) ২০১৮ ফিল্মফেয়ার পুরস্কারে মনোনীত হয়েছিল। পরমব্রত শ্রেষ্ঠ অভিনেতার মনোনয়ন পেয়েছেন শীর্ষস্থানীয় ভূমিকা (পুরুষ) - শ্রেষ্ঠ অভিনেতা (পুরুষ) জনপ্রিয় এবং সমালোচক পুরস্কারের জন্য।

কাহিনী 
অর্ক (ঋদ্ধি সেন ) তার মামাবাড়ির পরিবারের সাথে দেখা করার জন্য তার 'মামারবাড়ী' (মা-ছেলের বাড়ি) ফিরে আসে। সেখানে সে তার দ্বিতীয় মামা সুজন ( পরামব্রত চট্টোপাধ্যায় ) কে দেখে, যে সবসময় তার  মানসিক প্রতিবন্ধকতার কারণে ঘরের মধ্যে তালাবদ্ধ। অর্ক‌ তার দাদু ( সৌমিত্র চট্টোপাধ্যায়ের ) কাছ থেকে কিছু সময়ের জন্য সুজনকে বাড়ি থেকে বাইরে নিয়ে যাওয়ার অনুমতি নেয়।যাতে তার অন্য় মামা ( কুশল চক্রবর্তী এবং অনিন্দ্য ব্যানার্জী) এবং মামি ( তনুশ্রী চক্রবর্তী ) এর  আপত্তি ছিল। অর্ক তার মামাকে ঘনিষ্ঠভাবে দেখে, সে বুঝতে পারে যে তার সাথে কিছু ভুল হয়েছে এবং তার পরিবার কিছু লুকিয়ে রাখছে। অবশেষে  প্রকাশ পায়  যে মামা সুজন ট্রান্সজেন্ডার এবং পরিবার সর্বদা এই পরিচয়টি বাইরের বিশ্বের থেকে লুকিয়ে রাখতে চেয়েছিল। মামা সুজন আত্মহত্যা করেন এবং তার অত্যাচারী ছোট ভাই (অনিন্দ্য ব্যানার্জী )কে তার চোখ দান করে।

অভিনয় 

 সুমন হিসেবে পরমব্রত চট্টোপাধ্যায় 
 অর্ক হিসেবে  ঋদ্ধি সেন 
 সুজনের বাবা হিসেবে সৌমিত্র চট্টোপাধ্যায় 
 সুরঙ্গনা বন্দ্যোপাধ্যায় তিতলি, অর্কর বান্ধবী 
 কুশল চক্রবর্তী, সুপ্রিয়, বড় ছেলে 
  বড় পুত্রবধু হিসাবে অপরাজিতা আঢ্য 
 কৌশিক হিসেবে অনিন্দ্য ব্য়া‌নার্জী‌, ছোট ছেলে 
 তনুশ্রী চক্রবর্তী ছোট পুত্রবধু হিসেবে  
 সায়ন্তনী গুহঠাকুরতা ছোট মেয়ে হিসেবে

তথ্যসূত্র

বহিঃসংযোগ 
 

ভারতীয় চলচ্চিত্র
বাংলা ভাষার চলচ্চিত্র
২০১৫-এর চলচ্চিত্র
বাংলা ভাষার ভারতীয় চলচ্চিত্র
২০১০-এর দশকের বাংলা ভাষার চলচ্চিত্র
২০১৭-এর চলচ্চিত্র
সাইরা চৌধুরী

সাইরা চৌধুরী একজন ব্রিটিশ অভিনেত্রী। সায়েরার জন্ম চীথাম হিলে এবং ১৫ বছর বয়সে মিডলটনে চলে আসেন। তিনি অনিতা রায়ের হলিওক্স এবং পল অ্যাবটের পল টিগানের নো অফসেন্সে অভিনয়ের জন্য বেশ সুপরিচিত। ১৯ বছর বয়স থেকে তিনি হলিউডে অভিনয় জীবন শুরু করেন।

চলচ্চিত্রের তালিকা

টিভি

তথ্যসূত্র

বহিঃসংযোগ 

 

জন্মের বছর অনুপস্থিত (জীবিত ব্যক্তি)
ব্রিটিশ সোপ অপেরা অভিনেত্রী
জীবিত ব্যক্তি
অপর্যালোচিত অনুবাদসহ পাতা
ভারতীয় বংশোদ্ভূত ব্রিটিশ অভিনেত্রী
ইংরেজ সোপ অপেরা অভিনেত্রী
১৯৮২-এ জন্ম
আইরিশ বংশোদ্ভূত ইংরেজ ব্যক্তি
কেইটলিন টাইসন

কেইটলিন টাইসন (জন্ম ১০ এপ্রিল ১৯৯৪) হলেন ক্যারিবীয় অঞ্চলে ব্রিটিশ সাম্রাজ্যের আওতাধীন কেম্যান দ্বীপপুঞ্জের একজন মডেল ও অভিনেত্রী, যিনি ২০১৮ সালে 'মিস কেম্যান দ্বীপপুঞ্জ' খেতাব জিতেছিলেন এবং ২০১৮ সালে মিস ইউনিভার্স প্রতিযোগিতায় কেম্যান দ্বীপপুঞ্জের প্রতিনিধিত্ব করেছিলেন।

ব্যক্তিগত জীবন
কেইটলিন টাইসন কেম্যান দ্বীপপুঞ্জের রাজধানী জর্জটাউনে ১০ এপ্রিল ১৯৯৪ সালে জন্মগ্রহণ করেন এবং জর্জটাউনেই বেড়ে উঠেছেন। তিনি যুক্তরাষ্ট্রের নিউইয়র্কের ম্যানহাটনে আমেরিকান ইন্সটিটিউট অব ফাইন আর্টসে পড়াশোনা করেছেন।

সুন্দরী প্রতিযোগিতায় অংশগ্রহণ

মিস কেম্যান দ্বীপপুঞ্জ ২০১৮
কেইটলিন টাইসন ২০১৮ সালের আগস্ট মাসের ১১ তারিখে 'মিস কেম্যান দ্বীপপুঞ্জ' খেতাব লাভ করেন। তার পূর্বে ২০১৭ সালে 'মিস কেম্যান দ্বীপপুঞ্জ' খেতাব লাভ করেছিলেন অ্যানিকা কোলোনি।

মিস ইউনিভার্স ২০১৯
কেইটলিন টাইসন ২০১৮ সালের ডিসেম্বরে থাইল্যান্ডের রাজধানী ব্যাংককে মিস ইউনিভার্স ২০১৮ প্রতিযোগিতায় কেম্যান দ্বীপপুঞ্জের প্রতিনিধিত্ব করেছিলেন। তিনি সেখানে খেতাব জিততে পারেন নি। মিস ইউনিভার্স ২০১৮ খেতাব জিতেছিলেন ফিলিপাইনের ক্যাটরিওনা গ্রে।

তথ্যসূত্র

জীবিত ব্যক্তি
১৯৯৪-এ জন্ম
ছাইরঙা বুলবুল

ছাইরঙা বুলবুল () (Hemixos flavala) বা কালো-ধূসর বুলবুলি বুলবুলি পরিবারভুক্ত গায়ক পাখি। এটি ভারতীয় উপমহাদেশ ও দক্ষিণ-পূর্ব এশিয়ার বাংলাদেশ, ভারতের আসাম, মেঘালয়, ভুটান, নেপাল, মিয়ানমার, কম্বোডিয়া, থাইল্যান্ড, লাওস, ভিয়েতনাম, মালয়েশিয়া, ইন্দোনেশিয়া,  ও সিঙ্গাপুরে দেখতে পাওয়া যায়।

গঠন 
স্ত্রী-পুরুষ দেখতে একইরকম। এটি দৈর্ঘ্য ২০-২১ সেন্টিমিটার। মাথায় কালো-ধূসর ঝুঁটি থাকে। গলা সাদা রঙের। চোখের পিছনে অংশ হালকা বাদামি। ঠোঁটের গোড়া থেকে চোখের নিচ পর্যন্ত কালো। পিঠ থেকে লেজের উপরাংশ পর্যন্ত কালচে-ধূসর। লেজ কালচে-বাদামি। ডানা উজ্জ্বল জলপাই। ডানার গোড়ার দিকে কালো টান। বুক, পেট ও লেজতল ধূসর-সাদা। ঠোঁট ও পা কালচে।

স্বভাব 
এদের প্রাকৃতিক আবাসস্থল ক্রান্তীয় আর্দ্র নিম্নভূমির বন বা ক্রান্তীয় আর্দ্র পার্বত্য অরণ্য। স্বভাবে চঞ্চলমতি এরা। ফুলের মধু, ছোট ফল-ফলাদি কিংবা পোকামাকড় এদের প্রধান খাদ্য। প্রজনন মৌসুম এপ্রিল থেকে জুলাই। গাছের নিচু ডালে পেয়ালা আকৃতির বাসা বাঁধে। ডিম পাড়ে ২-৩টি। ডিম ফুটতে সময় লাগে ১২-১৫ দিন।

তথ্যসূত্র

আইইউসিএন লাল তালিকার ন্যূনতম উদ্বেগজনক প্রজাতি
বাংলাদেশের পাখি
উত্তর ভারতের পাখি
নেপালের পাখি
পূর্ব হিমালয়ের পাখি
১৮৪৫-এ বর্ণিত পাখি
অ্যাডওয়ার্ড ব্লাইদ কর্তৃক নামকরণকৃত ট্যাক্সা
দক্ষিণ-পূর্ব এশিয়ার পাখি
অবনী দেওড়া

আভানি দাভাডা ৩৩ বছর বয়সী টাটা গ্রুপের টাটা স্টারবক্সের প্রথম সর্ব কনিষ্ঠ সিইও ।  তিনি ২০১৪ সালের খাদ্য ও পানীয়ে সর্বোচ্চ মহিলা উদ্ভাবক তালিকায় ফরচুন এবং ফুড অ্যান্ড ওয়াইনের তালিকায় ১৩তম স্থানে রয়েছেন। তিনি ১৮ ডিসেম্বর ২০১৫ তারিখে সুমি ঘোষের জন্য পদত্যাগ করেন।  বর্তমানে তিনি গোবরেজ ন্যাচারাল বাস্কেটের ব্যবস্থাপনা পরিচালক।  দাভাডা বড় হয়েছেন মুম্বাইয়ে এবং নরসী মঞ্জি ইনস্টিটিউট অব ম্যানেজমেন্ট স্টাডিজ থেকে ব্যাচেলর অব বিজনেস এডমিনিস্ট্রেশনে মাস্টার্স ডিগ্রি সম্পূর্ণ করেছেন। সিইও পদে উন্নীত হওয়ার আগে, তিনি টাটার প্রশাসনিক পরিষেবাদি, ইন্ডিয়ান হোটেল কোম্পানি (আকা তাজ হোটেল) এবং ইনফিনিটি রিটেইল লিমিটেড সহ টাটা গ্রুপের অন্যান্য কোম্পানিতে কাজ করেছেন।  তিনি মহিলাদের জন্য সুবিধা বান্ধব কর্মস্থল তৈরি নিয়ে কাজ করছেন। দাভাডা কেবল সবচেয়ে কম বয়সী নয় বরং একমাত্র মহিলা যিনি টাটা গ্রুপে ১০০ বিলিয়ন ডলারের ব্যবসায়ে রয়েছেন।

তথ্যসূত্র 

জন্মের বছর অনুপস্থিত (জীবিত ব্যক্তি)
জীবিত ব্যক্তি
মহারাষ্ট্রের নারী ব্যবসায়ী
ভারতীয় প্রধান নির্বাহী
ভারতীয় নারী প্রধান নির্বাহী